દેશમાં સિરામિકનું ૭૦ ટકાથી વધુ ઉત્પાદન કરતા મોરબી સિરામિક ઉદ્યોગ સિરામિકનું હબ ગણવામાં આવે છે. સરકારને મહિને કરોડો રૂપિયાનો ટેક્સ ચૂકવવા છતાં રાજ્ય સરકાર કે કેન્દ્ર સરકારે આ ઉદ્યોગના વિકાસને વેગ આપવાના પગલાં લીધા નથી, સિરામિક ઉદ્યોગને પ્રાથમિક સુવિધા નથી આપી, એવી લાગણી ઉદ્યોગકારોમાં પ્રવર્તી રહી છે. આ સાથે અવાર-નવાર કમરતોડ નેચરલ ગેસના ભાવ વધારાએ ઉદ્યોગની કમર તોડી નાંખી છે.